Teadlased ei uskunud oma seadmeid: Turo jalutas mööda suurt linna. Lumi oli veel maas ja Turo jäljed viisid tänavaviidani "Luchswiesenstrasse" (Ilveseaasa tänav). Turo peatus, nagu loeks ta silti või tõenäolisemalt posti märgistades. Kell 3 öösel 5.4.2003. a kõndis Turo piki tühja Seefeldstrasset, ületas trammirööpaid ega kiirustanud kuhugi. Ta lahkus kesklinnast ja piilus eramajade hekkide vahelt sisse, kuni jäi päevauinakule ühe villa aeda, kus ta oleks võinud hõreda põõsa tagant märgatud saada, kui keegi sinna vaatama oleks juhtunud. Turo pidi otsima emailveseid, arvasid teadlased, kuid mida otsis ta linnas? Emaseid (ka oma sugulasi) oleks Turo võinud kohata Zürichi loomaaias, kuid ta ei sattunud sinna.